DOVETAIL Suid-Afrika se prettige meubels vir kinders - Mooi Leefstyl
Ons grootste verkopers is ons verskeidenheid kleuter tafel- en stoel/sit opsies. Ons is ook besig om meer klem op funksionele produkte vir stoor- en uitstal doeleindes te plaas.
Alhoewel ek vreeslik baie van die dekor/ inkleur van 'n spasie hou. Fokus ek deesdae meer op die groter meubeltjies as op dekor items. Bloot oor ek nie kapasiteit het om aan alles op een slag te werk nie. Ek is ook aan die stuur van my Argitek praktyk R.chitect Studio, so moet slim dink oor wat ek aanvat en wat ek eerder los.
Ek fokus op 'n skoon en praktiese reeks produkte wat ook my lewe as ma vergemaklik. Ek probeer om produkte wat regtig 'n kleuter se lewe inkleur en bevorder te bied. Terwyl dit steeds mooi is om enige plek in jou huis uit te stal
Ons Suid-Afrikaanse mark is klein. Probeer om nie te doen wat ander doen nie. Indien iemand jou produk na-maak of kopieer, gebruik die kompliment as energie om nuwe en beter produkte te ontwerp en te lewer. Probeer uniek wees en altyd aan die voorpunt van die golf te wees. Eerder as om ander te volg of te kopieer.
Ek sukkel self met baie kompetisie in 'n baie klein mark. Al is daar dae wat ek wonder of dit werklik die moeite werd is, is daar definitief 'n gevoel van oorwinning/ vooruitgang wanneer 'n mens 'n dankie of mooi foto van 'n installasie van 'n kliënt af ontvang.